Document ID: 31989R1048

KOMISSION ASETUS (ETY) N:o 1048/89,
annettu 21 päivänä huhtikuuta 1989,
voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle voille ja voiöljylle myönnettävästä tuesta annetun asetuksen (ETY) N:o 570/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 6 artiklan 7 kohdan ja sen 12 artiklan 3 kohdan,
sekä katsoo, että
komission asetuksen (ETY) N:o 570/88(3), sellaisena kuin se on viimeksi muutettuna asetuksella (ETY) N:o 352/89(4), 1 artiklassa säädetään markkinoilta peräisin olevan voin pakkauksesta, vaikka voi olisi valmistuksen jälkeen tarkoitettu merkittäväksi samassa laitoksessa; tämä pakkausta koskeva vaatimus voidaan tällöin poistaa ilman että se vaikuttaa tarkastuksen tasoon,
edellä tarkoitetun asetuksen 4 artiklassa säädetään lopputuotteiden, joihin voi tai voiöljy on sekoitettava, jakamisesta menettelyihin A, B, C ja D; menettelyn C soveltaminen tuottaa tiettyjä hankaluuksia taikinoiden ja jauhemaisten valmisteiden kokonaisrasvapitoisuuden osalta; näitä hankaluuksia olisi helpotettava mukauttamalla kyseisiä säännöksiä ja sallimalla niiden soveltaminen jo valmistettuihin tuotteisiin ennen lopullisen sekoituksen määräajan päättymistä,
edellä tarkoitetun asetuksen 11 artiklassa säädetään merkintäaineiden voihin lisäyksen, voiöljyn valmistuksen ja lopputuotteisiin sekoituksen määräajoista; ottaen huomioon voin hinnan tämänhetkinen kehitys ja voin käyttäjien yhtäläisen kohtelun varmistamiseksi voiöljyn käyttäjiin nähden olisi vahvistettava ainoastaan yksi kuuden kuukauden määräaika, jonka kuluessa merkintä ja tarvittaessa voiöljyn valmistus sekä lopullinen sekoitus on tehtävä,
vakavien tarjousten tekemisen varmistamiseksi, ottaen huomioon markkinatilanne, on tarpeen muuttaa takuu tarjouskilpailussa 150 ecuksi tonnilta, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 570/88 seuraavasti:
1 Korvataan 1 artiklan toisen alakohdan a alakohta seuraavasti:
"a) sellainen voi, joka vastaa tuottajajäsenvaltion määritelmää ja asetuksen (ETY) N:o 985/68 1 artiklan 3 kohdan b alakohdan luokitusta ja jonka pakkaus on tämän mukaisesti merkitty. Kun voi valmistetaan ja merkintäaineet lisätään samassa laitoksessa, voin pakkaamista ennen merkintäaineiden lisäystä ei vaadita;".
2 Korvataan 4 artiklan 3 kohdan a alakohdassa:
- 1 alakohdan i alakohta seuraavasti:
"i) jonka perustana on vähintään 51 prosentin osuus jauhoja aineosien painosta, lukuun ottamatta vettä, sekoitettuna maitorasvaa ja muita aineita kuten esimerkiksi sokeria (sakkaroosia), kananmunia tai munankeltuaista, maitojauhetta ja suolaa, joiden maitorasvapitoisuus on suurempi kuin 90 painoprosenttia kokonaisrasvapitoisuudesta, lukuun ottamatta aineiden tavanomaiseen koostumukseen kuuluvaa rasvaa,"
- 2 alakohdan i alakohta seuraavasti:
"i) jonka perustana on vähintään 40 prosenttia jauhoja ja/tai tärkkelystä, lisättynä toisaalta maitorasvaa, toisaalta muita aineita kuten esimerkiksi sokeria (sakkaroosia), kananmunia tai jauhemaista munankeltuaista, maitojauhetta ja suolaa, joiden maitorasvapitoisuus on suurempi kuin 90 prosenttia kokonaisrasvapitoisuudesta, lukuun ottamatta aineiden tavanomaiseen koostumukseen kuuluvaa rasvaa,".
3 Korvataan 11 artikla seuraavasti:
"11 artikla
Edellä 1 artiklassa tarkoitetut tuotteet käytetään tai sekoitetaan lopputuotteisiin yhteisössä kuuden kuukauden kuluessa 14 artiklan 2 kohdassa vahvistetun erityistä tarjouskilpailua koskevien tarjousten määräajan päättymiskuukauden jälkeen."
4 Korvataan 17 artiklan 1 kohdan määrä "60 ecua" määrällä "150 ecua".
5 Jäljempänä 18 artiklan:
a) 3 kohdassa:
- korvataan ensimmäisen alakohdan ilmaisu "11 artiklan kolmannessa luetelmakohdassa" ilmaisulla "11 artiklassa",
- korvataan toisen alakohdan ensimmäisen virkkeen ilmaisu "11 artiklassa vahvistetut määräajat" ilmaisulla "11 artiklassa vahvistettu määräaika";
b) 4 kohdassa korvataan ilmaisu "11 artiklassa vahvistetuissa määräajoissa" ilmaisulla "11 artiklassa vahvistetussa määräajassa".
6 Jäljempänä 22 artiklassa:
a) 3 kohdassa:
- korvataan johdantokappaleen ilmaisu "11 artiklan kolmannessa luetelmakohdassa" ilmaisulla "11 artiklassa",
- a alakohdan toisen luetelmakohdan ilmaisu "11 artiklan kolmannessa luetelmakohdassa" ilmaisulla "11 artiklassa",
- b alakohdassa:
- poistetaan ensimmäisen luetelmakohdan ilmaisu "11 artiklan ensimmäisessä luetelmakohdassa tarkoitetussa määräajassa",
- korvataan ilmaisu "11 artiklan kolmannessa luetelmakohdassa" ilmaisulla "11 artiklassa";
b) korvataan 4 kohdan kolmannen alakohdan ilmaisu "11 artiklan ensimmäisessä tai kolmannessa luetelmakohdassa vahvistetut määräajat" ilmaisulla "11 artiklassa vahvistettu määräaika".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Kuitenkin asiaa koskevan pyynnöstä 1 artiklan 2 kohdan säännöksiä sovelletaan tämän asetuksen voimaantulopäivää aiemmin valmistettuihin lopputuotteisiin, jos lopullisen sekoituksen määräaika ei ole päättynyt.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä huhtikuuta 1989.

Labels: 3
17
6